Sabinet | Volume 111, Issue 3220
Volume 111, Issue 3220, 2009
Die Kerkblad - Volume 111, Issue 3220, February 2009
Volume 111, Issue 3220, February 2009
Die onbeskryflike grootheid van God : uit die Woord
Author P.J. (Pieter) Van der Walt
Source: Die Kerkblad 111 (2009)
Om as kerk fees te vier in die gees en gesindheid van die feestema, "Klein voor God",is om die onbeskryflike grootheid van God te bely!
Mag God gee... : redaksioneel
Author J.H. Van Wyk
Dit is opvallend dat die 15 broeders wat op 11 Februarie 1859 uit die "Kerkelijke gemeenschap" van die Ned. Herv. Kerk in de Zuid-Afrikaansche Republiek getree het om 'n Vrije Gereformeerde Kerk volgens die leer, tug en diens van Dordt te vorm, dit met groot droefheid en met 'n toekomsbede gedoen het.
Twee feeste na 150 jaar
Terwyl die GKSA aan die begin van vanjaar sy 150ste bestaansjaar feestelik herdenk, vier die Teologiese Kweekskool van die NG Kerk teen die einde van die jaar ook sý 150ste bestaansjaar in Stellenbosch. (Die Teologiese Skool van die GKSA het tien jaar later op Burgersdorp in 1869 begin.)
Dit voel soos gister toe die telefoon iewers in Januarie 2003 lui en dr. Gert Breed die versoek namens die Sinode rig of ek nie as redakteur van Die Kerkblad sou wou optree nie. Ek het einde Desember 2002 afgetree en het bepaalde studieprojekte gehad - onder andere oor die etiek van Augustinus - en hier kom 'n versoek wat my toekomsplanne heel temal sou verander.
Die geslag wat nie daar sal wees nie : brandpunt
Author Paul P. Kruger
Source: Die Kerkblad 111, pp 6 –9 (2009)
Vandeesmaand is die Gereformeerde Kerke in Suid-Afrika 150 jaar oud. As 'n mens besin oor die toekoms kan verskeie bedreigings van binne (bv. verdeeldheid) en van buite genoem word. Die grootste bedreiging vir die toekoms van die GKSA is egter demografies. Ons word 'n kerk-sonder-mense.
Ons kyk in hierdie Brandpuntartikel na die toekoms van dié deel van die GKSA wat tipies lesers van Die Kerkblad is, naamlik Afrikaanssprekende lidmate. Die prentjie mag bietjie anders lyk by ons eie swart kerke. Die artikel handel ook nie oor die demografie van Suid-Afrika of die wêreld in die algemeen nie.
Die redakteur gesels met... Dr. Neels Smit : gesprek
Source: Die Kerkblad 111, pp 10 –13 (2009)
Dr. Smit is op kerklike terrein baie betrokke en het al op verskillende deputaatskappe gedien, waaronder Deputate Ekumenisiteit: Buitelands en Binnelands (ook as voorsitter), en die Konvent van Reformatoriese Kerke, waar hy van 1999 tot 2009 as algemene sekretaris dien. Hy het elf keer as voorsitter van Partikuliere Sinodes en Streeksinodes in Noord-Transvaal en Noordwes opgetree, en drie keer as skriba van Nasionale Sinodes. Hy was die voorsitter van die afgelope Algemene Sinode.
Slaan 'n splinternuwe rigting in...
Die GKSA begin DV in 2009 'n GEE-jaar!
Die GKSA 1859 - 2009 : enkele historiese perspektiewe oor die ontstaan en ontwikkeling : fokusartikel
Author A. le R. (Dries) Du Plooy
Source: Die Kerkblad 111, pp 15 –18 (2009)
In hierdie artikel oor die ontstaan en ontwikkeling van die Gereformeerde Kerke in Suid-Afrika (GKSA) bepaal ek my, vanweë die beperkte ruimte, tot enkele aspekte :
Die historiese konteks waarbinne die GKSA in 1859 ontstaan het.
'n Behoefte aan Gereformeerde leer.
Ontstaan en ontwikkeling van die teologiese opleiding en die beoefening van die teologie.
Ontwikkeling en bakens in die GKSA.
Kerk en teologiese opleiding : fokusartikel
Source: Die Kerkblad 111, pp 19 –22 (2009)
Wanneer oor teologiese opleiding, dit wil sê oor die ontsluiting van die Bybel, die toerusting van toekomstige predikante en die uitbou van die vak Teologie nagedink word, moet altyd gevra word na die Bybelse fundering daarvan. Bestaan daar werklik goeie gronde daarvoor dat die kerk van die Here so 'n reuse onderneming behoort aan te pak en te onderhou? Was twee van die grootste teoloë van alle tye, naamlik Augustinus en Calvyn, dan nie selfgeleerdes (outodidakte) nie?
Die Woord op skrif - oor die waarde van die Bybel en Bybelvertaling : fokusartikel
Author Gert J.C. Jordaan
Source: Die Kerkblad 111, pp 23 –25 (2009)
"Aan 'n onbekende god," het die Ateners van ouds op een van hulle altare geskryf (Hand 17:23). Nie omdat God werklik onbekend is nie. Van die begin af het Hy Homself immers bekendgemaak deur dit wat Hy doen - deur sy werke in die skepping (Rom 1:19). Maar tog het die Ateners Hom nie geken nie, want, soos alle mense, was hulle deur sonde verblind. Vir hulle was die enigste ware God, wat deur sy werke lewend en kragtig voor hulle afgeteken staan, 'n onbekende god.
Met hart en mond... 'n perspektief uit Psalm 78 op die Gereformeerde belydenis van gister na môre : fokusartikel
Author Hessel Dijkstra
Source: Die Kerkblad 111, pp 26 –27 (2009)
In die opskrif en in die samevatting van Psalm 78 word dié Psalm as leer, of onderwysing, aangedui. Ook in die Gereformeerde belydenis, soos dit in die belydenisskrifte van die GKSA tot uitdrukking kom, gaan dit oor die leer en die onderwysing van die kerk. Die opskrif van die Heidelbergse Kategismus is onderwysing in die Christelike leer. In die Nederlandse Geloofsbelydenis gaan dit oordie hoofinhoud van die leer, en in die Dordtse Leerreëls gaan dit oor die leerbeslissings van die Sinode van Dordtrecht in 1618 / 19 teen die leerstellings van die Remonstrante.
Die predikant - as bedienaar van die Woord : fokusartikel
Author Fritz W. De Wet
Source: Die Kerkblad 111, pp 28 –29 (2009)
Ons word deesdae in ons leefwêreld aan voortdurende veranderinge blootgestel. Deel van hierdie veranderinge is dat mense in hulle beroepslewe voortdurend hulle rol moet herdefinieer en aanpas by sisteme wat daarop gerig is om hulle meer vaartbelyn en effektief in die werks omgewing te maak. Nou is die vraag of die veranderende tye waarin ons leef, en die uitdagings wat dit aan ons kerkwees stel, nie ook impliseer dat ons nuut sal moet begin dink oor die rol van die predikant en die naam wat gebruik word om sy roeping te tipeer nie?
Die ouderling as leier : fokusartikel
Author Nardus Droomer
Source: Die Kerkblad 111, pp 30 –31 (2009)
Die ouderling is vir die gemeente hulle voorloper, die een wat hulle "regeer" (proestootês) (Rom 12:8; 1 Tess 5:12; 1 Tim 5:17). Hy is hulle leier (Heb 13:7). Met die Woord wys hy die pad, versorg, regeer hy hulle. Christus gebruik ouderlinge as "opsieners" (episkopoi) om toesig te hou oor sy gemeente en hulle op te pas soos die skaapwagter dit met die kudde doen (poimainein) (Hand 20:28). 'n Ouderling polisieer nie, maar sien as herder liefdevol na die gemeente van Christus om.
Die diaken : fokusartikel
Author Cassie J.H. Venter
Source: Die Kerkblad 111, pp 32 –34 (2009)
As 'n mens nadink oor die uitnemende gawes wat Jesus Christus aan sy kerk gee, staan jy telkens verwonderd oor die omvang en verskeidenheid van die gawes. Dieselfde verwondering geld ook as jy besin oor die gawe van diaken as dienaar in die kerk van Christus. In hierdie artikel word gepoog om die gawe van diaken as dienaar vanuit verskillende hoeke te belig. Aandag sal gewy word aan enkele aspekte van die kerk as bedie ningsveld van die diaken, voorts aan die gedagte van die onderlinge liefdes-gemeenskap in die kerk, die Skriftuurlike vereistes vir die diaken as dienaar, en laastens die diaken as toeruster in die kerk van Christus.
Korrels uit die uurglas van die kategese in die GKSA : fokusartikel
Author C.N. (Nico) Van der Merwe
Source: Die Kerkblad 111, pp 35 –37 (2009)
As ons by die 150-jarige feesvieringe van die Gereformeerde Kerke in Suid-Afrika die korrels uit die uurglas van die kategese tel, is die belangrikste vraag om te beantwoord die waarom-vraag. Die vraag is : Waarom moet die verbondskinders in die Gereformeerde Kerke kategeties onderrig word? Die antwoord op die waarom-vraag raak alle fasette van kategese.
Die erediens - 'n ontmoeting met God : fokusartikel
Author Ben J. De Klerk
Source: Die Kerkblad 111, pp 38 –39 (2009)
In eredienste in al ons kerke sal daar in hierdie feesjaar innige dank deur liedere en gebede opklink. In die eredienste vind daar immers 'n groot wonderwerk plaas : 'n drieërlei ontmoeting!! God neem die inisiatief en ontmoet die liggaam van Christus, sy kerk. God se inisiatief maak dit moontlik dat die gemeente God ook kan ontmoet en dat daar ook 'n ontmoeting tussen die verskillende lede van die liggaam van Christus kan plaasvind.
Sing tot lof van die Here - die kerklied in die GKSA : fokusartikel
Author Francois P. Viljoen
Source: Die Kerkblad 111, pp 40 –41 (2009)
Daar is baie getuienisse van begaafde musici, digters, eksegete en lidmate wat hulle met groot entoesiasme daarvoor beywer het om die rykdom en gehalte van ons musiekskat te ontwikkel. Helaas was (en is) die lied ook 'n bron van onderlinge stryd en botsende standpunte.
Die GKSA en die waarde van kerkvergaderings : fokusartikel
Author Jac H. Howell
Source: Die Kerkblad 111, pp 42 –45 (2009)
Tydens 'n kerkvergadering word gesamentlike besluite geneem oor sake wat die kerk en die koninkryk van die Here en sy dienswerk in die wêreld raak. Hierdie vergadering onderskei homself van enige ander vergadering deurdat dit suiwer ten doel het om die voordeel van die kerk van die Here en sy eer op elke terrein te soek (1 Kor 10:31). Daarom word elke kerkvergadering geopen en afgesluit in die Naam van die Here (KO art. 32). Die uitgangspunt van elke kerkvergadering behoort dan ook te wees : "Die Heilige Gees en ons het besluit" (Hand 15:28). Met die diepe bewustheid dat die kerk aan die Here Jesus Christus behoort en dat Hy die Hoof is van sy kerk (Ef 1; Kol 1), moet sy wil telkens in elke besluit gesoek word. Daarom, om enige hiërargie in die kerk te voorkom en om te keer dat iemand sy plek probeer inneem, mag 'n Woordbedienaar nie twee keer na mekaar die voor sitter van 'n meerdere vergadering wees nie (KO art. 35). Hy moet ook deur sy optrede verseker dat niemand tydens die vergadering op so 'n wyse optree dat die Naam van Jesus Christus skade ly nie (KO art. 35, 43).
Om dissipels te maak... die kerke se missionêre roeping : fokusartikel
Author T. Derrick Mashau
Source: Die Kerkblad 111, pp 46 –47 (2009)
Die woord "dissipel" wys op 'n persoon wat kies om 'n volgeling van 'n persoon te word wat hy / sy as sy / haar onderwyser / meester beskou. In hierdie geval aanvaar hy / sy die onderwysing van sy / haar meester tot op die punt waar hy / sy ook gewillig is om 'n getuie of mondstuk van hierdie onderwysing te wees. 'n Goeie voorbeeld is dié van ons Here Jesus Christus en sy 12 apostels. Binne die Christelike geloof word Christus as die Meester gesien, terwyl sy 12 dissipels en diegene wat sy onderwysing ná hulle gevolg het, gesien word as die dissipels van Christus.
Die susters in aksie in die GKSA : fokusartikel
Author Marina Van Loggerenberg
Source: Die Kerkblad 111, pp 48 –51 (2009)
Wanneer ons praat van die "susters" in die GKSA, bedoel ons al die vroulike belydende lidmate van hierdie kerke. Hulle maak volgens statistiek ongeveer 50% uit van die lidmatetal van die om en by 90 000 mense wat gereken word as behorende tot die Gereformeerde Kerke in die land.
Ons praat van mekaar as "susters" na aanleiding van die Bybelse taal waarin daar verwys word na die lidmate van die kerk van Christus as synde "broers" en "susters" - almal kinders van die Vader, en die broers en susters van Christus, die Seun van God.
Aan God die dank vir ons kerkjeug! : fokusartikel
Author Ben C.G. Fourie
Source: Die Kerkblad 111, pp 52 –54 (2009)
Vir dekades het ons kerke die JV-bedeling geken en daar is groot en goeie werk gedoen. Talle geleenthede het gefigureer, goeie toerusting en selfstandigheid van die jongmense self is beklemtoon. Sedert 1982 is groter eienaarskap van die kerke self voorsien en verwag om om te sien na die jeug. In deeglike studie is die rol van die plaaslike kerk en elke ampsdraer uitgestippel om die jeug te lei en te begelei in selfstandige geloof. Die ontwikkeling van jeugsorg naas formele katkisasie het 'n nuwe en werklike uitdaging geword om so aan die Skrif gehoorsaam te wees.
Ligletters - kerklike en teologiese publikasies in die GKSA : fokusartikel
Source: Die Kerkblad 111, pp 55 –56 (2009)
Vandag klink dit vir ons darem 'n bietjie vreemd - hierdie entoesiasme waarmee die Hervormers van die 16de eeu (en selfs nog hulle volgelinge in die GKSA 150 jaar gelede!) die Godsgawe van die drukpers be groet het. Is Luther se aanhaling hierbo (waarvan ek enkele woorde beklemtoon het) darem nie vir ons vandag, in die era van die video, TV en oorhoofse projektor, bietjie oordrewe nie? Die drukpers as ... "die lááte vlam ... die laaste en grootste gawe"...?
Die GKSA en die ekumene : fokusartikel
Author C.J. (Neels) Smit
Source: Die Kerkblad 111, pp 57 –59 (2009)
"Ekumene" is 'n woord wat uit die Nuwe Testament kom. Dit is afgelei van die Griekse woord oikoumené. Uit die lang ontwikkelingsgeskiedenis van die betekenis van die woord vanaf die gebruik daarvan in die Nuwe Testament dui dit op die wêreldwye geloofsverhoudings van kerkgemeenskappe - maar ook op dié van individuele gelowiges - oor die grense van kerkformasies en lande. Eintlik kan gesê word dat die term ekumenisiteit ook 'n geestelike houding verteenwoordig waardeur die dringende bewustheid van en die verlange na die eenheid van die kerk van Christus vergestalt word. So het die "ekumeniese beweging" die wêreldwye proses na 'n groter uitdrukking van eenheid en samewerking onder alle Christene geword.
Die GKSA en onderwys : fokusartikel
Author Piet Venter
Source: Die Kerkblad 111, pp 60 –63 (2009)
Na 150 jaar bly die opvoeding en onderwys van kinders vir Gereformeerde lidmate, wat hulle doopbelofte ernstig opneem, steeds 'n saak van uiterste belang. Dalk vandag meer as in die verlede. Nie omdat ons met nuwe of ander uitdagings te doen het as ons broers en susters van die verlede nie, maar omdat die omstandighede waarin ons hierdie uitdagings moet aanpak, so radikaal verander het.
Kerk en volk en apartheid : fokusartikel
Author Nico Vorster
Source: Die Kerkblad 111, pp 64 –67 (2009)
Geen kerk kan sigself isoleer van die sosiale omstandighede van die samelewing waarbinne sy haarself bevind of die sosiale vraagstukke van die dag ignoreer nie. Die Gereformeerde Kerke is geen uitsondering nie. Binne die Gereformeerde teologie is immers nog altyd baie klem geplaas op die profetiese roeping van die kerk teenoor die samelewing en die publieke reikwydte van die boodskap van die evangelie.
Dit is daarom vanselfsprekend dat die Gereformeerde Kerke se geskiedenis nou verweef is met die geskiedenis van ons land. Die sentrale politieke vraagstuk sedert 1910 was die kleurvraagstuk. Kerke moes hulleself oor hierdie vraagstuk verantwoord en posisioneer met betrekking tot die volgende vrae : Wat is die verhouding tussen kerk en volk? Wat is die kerk se standpunt oor apartheid?
Die Gereformeerde Kerke en die samelewing : fokusartikel
Source: Die Kerkblad 111, pp 68 –69 (2009)
Die Reformatoriese teologie het nog altyd erns gemaak met die roeping van die kerk en die gelowige in die kerstening van die samelewing. Die boodskap van die evangelie is immers nie net beperk tot die "sielelewe" of die geestelike komponent van die menslike bestaan nie. Die evangelie bestryk die hele lewe, en die gelowige is die "lig van die wêreld" en die "sout van die aarde" (Matt 5:13-16).
Kerkeenheid en eenwording : fokusartikel
Author Rantoa S. Letsosa
Source: Die Kerkblad 111, pp 70 –71 (2009)
Sovele artikels oor kerkeenheid het reeds al die lig gesien in die verlede. In 2005 het dit baie gegaan oor die spanning en moontlike skeuring in die GKSA en daar was ook debatte oor wat kerkeenheid beteken.
Ek wil nie graag met 'n nuwe of verskillende siening kom oor wat kerkeenheid is nie. Ek wil eintlik saam beklemtoon hoe belangrik dit is, en dat ons as kerk wat Christus die Hoof gehoorsaam, tog daaraan ernstig aandag sal bestee.
Kom offer jou talente, jou stem, jou energie
Source: Die Kerkblad 111, pp 73 –76 (2009)
"Weleerwaarde voorsitter en eerwaarde kerkraad" : laastens
Source: Die Kerkblad 111, pp 75 –76 (2009)
Verlede jaar moes ek vanweë 'n studie-opdrag in die Argief van die Gereformeerde Kerke in Suid-Afrika al die notules en handelinge van die meerdere vergaderings deurgaan. Om so deur die geskiedenis te blaai wat vasgevang is in notules en handelinge, rapporte en verslae, bring soms verrassende dinge na vore en ander kere weer die skokkende besef dat die mense van wie die kerklike weë opgeteken is, ook maar voete van klei gehad het. Dan bring die soektog in die oerwoud van kerklike paperasse heel dikwels ook die komiese na vore.
Indeks : artikels in Die Kerkblad 2008
Source: Die Kerkblad 111, pp 78 –82 (2009)
Sleutel : By die onderwerpindeks word die onderwerp eerste genoem, dan die maand, en daarna die bladsy(e). By die skrywersindeks word die skrywer se van en voorletters eerste genoem, dan die maand, en daarna die bladsy(e). Briewe en kort berigte word nie geïndekseer nie.